Abdul Hamid Mohamad

Allahyarham Tun Dato' Seri Utama Abdul Hamid bin Mohamad (18 April 1942 — 19 Februari 2026) merupakan mantan Ketua Hakim Negara Malaysia ke-5.

 Biografi 
Abdul Hamid dilahirkan pada 18 April 1942 di Kampung Permatang Tinggi Bakar Bata, Kepala Batas, Pulau Pinang. Beliau mendapat pendidikan awal di Sekolah Melayu Sungai Keladi dan pendidikan menengah di St. Xavier‘s Institution.

Abdul Hamid memperoleh ijazah perundangan dari Universiti Singapura pada 1969 dan menyertai perkhidmatan kehakiman dan perundangan sebagai majistret di Kangar, Perlis dan Tapah, Perak. Beliau pernah menyandang pelbagai jawatan seperti Penolong Pengarah Biro Bantuan Guaman, Timbalan Pendaftar Mahkamah Tinggi dan Ketua Pendakwaan Jabatan Peguam Negara.

Abdul Hamid dilantik sebagai Pesuruhjaya Kehakiman pada 1 Mei 1990 dan dilantik sebagai Hakim Mahkamah Tinggi dua tahun kemudian. Beliau menjadi Hakim Mahkamah Rayuan pada 1 September 2000 dan dilantik sebagai Hakim Mahkamah Persekutuan pada 1 Ogos 2003. Abdul Hamid dilantik menjadi Presiden Mahkamah Rayuan pada 5 September 2007, menggantikan Tan Sri Abdul Malek Ahmad yang meninggal dunia pada 1 Jun 2007. Beliau yang gemar memancing pernah memegang jawatan Presiden Persatuan Memancing Malaysia. Beliau berkahwin dengan Toh Puan Hamidah Choong Abdullah dan mempunyai empat anak.

Berusia 65 tahun pada waktu pelantikan, Abdul Hamid mempunyai masa yang singkat untuk berkhidmat sebagai Ketua Hakim Negara kerana mengikut perlembagaan, umur persaraan hakim ialah 66 tahun tetapi perkhidmatannya telah disambung selama enam bulan lagi atas budi bicara Yang di-Pertuan Agong."Kenali Abdul Hamid, Zaki", Utusan Malaysia, 6 Disember 2007.

Anugerah
Kehormatan Malaysia
  :
50px Kesatria Mangku Negara (KMN) (1978)
 50px Seri Setia Mahkota (SSM) – Tun (2008)
  :
 50px Darjah Dato' Paduka Cura Si Manja Kini (DPCM) – Dato' (1989)
 50px Darjah Seri Paduka Cura Si Manja Kini (SPCM) – Dato' Seri (2008)
  :
 50px Darjah Yang Mulia Pangkuan Negeri (DMPN) – Dato' (1996)
 50px Darjah Utama Pangkuan Negeri (DUPN) – Dato' Seri Utama (2008)
  :
 50px Pingat Jasa Kebaktian (PJK) (1974)

 Rujukan 

Kategori:Hakim Malaysia
Kategori:Peguam Malaysia
Kategori:Kelahiran 1942
Kategori:Kematian 2026
Kategori:Orang mati
Kategori:Orang dari Pulau Pinang
Kategori:Orang Malaysia berketurunan Melayu
Kategori:Muslim Malaysia
Kategori:Ketua Hakim Negara Malaysia
Kategori:Presiden Mahkamah Rayuan Malaysia
Kategori:Tokoh Maal Hijrah
Kategori:Penerima Seri Setia Mahkota
Kategori:Penerima Darjah Seri Paduka Cura Si Manja Kini